text: Træning med militær-øvelser 
  28 januar 2013 kl. 14.58
  Budz Boot Camp er et træningsprogram, der bygger på militærøvelser. I dag åbnede to islændinge et træningssted til denne motionsform i Vejle.
  Træningen foregår både indendørs og ud. Der bruges rå redskaber som sandsække, bolte og diverse ting fra natur og omgivelserne. Den er til alle, der vil udfordre sig selv - og få hurtige resultater.
  Boot Camp opstod på Island i 2004. 20 modige mennesker mødtes - og inden længe kom der mange flere til. I dag er der i gennemsnit 1000 medlemmer på Island, som dagligt bruger Boot Camp som deres foretrukne motionsform.
  Siden er der åbnet en afdeling i København - og nu starter to islændinge Boot Camp i Vejle. Det er Egil Reynisson og Arni Gardarsson.
  